Isikhundla Somsekeli Kamongameli Sidabula iZanu PFEzombusazwe Isikhundla Somsekeli Kamongameli Sidabula iZanu PF Zibandlela 24, 2013Ukuthumela umngane ngeEmail Isikhundla Somsekeli Kamongameli Sidabula iZanu PFWASHINGTON DC — UMongameli Mugabe ukhangelelwe ukubiza umhlangano wesiphangiphangi wokudinga ozathatha isikhundla sikamsekeli wakhe esitshiywe ngumuyi uMnu. John Nkomo.Nxa kulandelwa izingqumo zeZanu PF umgcinisihlalo, uMnu. Simon Khaya Moyo, nguye omele athathe lesi sikhundla esisele singela muntu ngemva kokubhubha kukaNkomo ngeviki edluleyo koBulawayo ngesifo semvukuzane yompimbo.Kodwa kubikwa kulezinye iziphathamandla zebandla esezikhangele lesi sikhundla ngamehlo okhozi ezigoqela umphathintambo wezemigodi, uMnu. Obert Mpofu lomphathintambo wezenzakala elizweni, uMnu. Kembo Mohadi labanye.Sekulokhu kwasayinelwana isivumelwano somanyano weZanu PF le PF Zapu isikhundla sikamsekeli kamongameli siya kulabo ababeyinkokheli ye bandla le PF Zapu.Isikhulumeli seZanu PF, uMnu Rugare Gumbo utshele intathelizindaba eHarare ngolweSithathu ukuthi njengoba umhlangano omkhulu webandla lakhe uzakwenziwa ekupheleni komnyaka kuzamele uMugabe abize umhlangano wesiphangiphangi.Ingcwethi ecubungula ezombusazwe, uMnu. Brilliant Mhlanga, ofundisa ekolitshini le Westminster kwele Bhilitane utshele uChris Gande weStudio 7 ukuthi lanxa kumgceke ukuthi ngubani ozathatha lesi sikhundla iZANU PF ifuna ukwenza lokhu kungela kukhonona ngoba kungasensuku zatshwala ukuthi kwenziwe ukhetho.Inxoxo loMnu. Brilliant Mhlangahttp://www.voandebele.com/a/2218471.html
